open-index/open-wikipedia-markdown huggingface dataset:
Μαρία Ισαγκίρε

H **Μαρία ντε λος Ντολόρες Ισαγκίρε Καστανιάρες** (*María de los Dolores Izaguirre Castañares*, 11 Νοεμβρίου 1891 - 18 Ιανουαρίου 1979) ήταν η σύζυγος του Προέδρου του Μεξικού Αδόλφο Ρουίς Κορτίνες.

## Βιογραφία
Γεννήθηκε στις 18 Ιανουαρίου 1891 στο Μαζατλάν, και ήταν το νεότερο παιδί και η μοναχοκόρη του Μανουέλ Εντμούντο Ισαγκίρε και της Μαρία δε λος Άνχελες "Ανχελίτα" Καστανιάρες.

Η Μαρία έκανε τρεις γάμους: ο πρώτος ήταν το δεκαετία το 1920 με ένα Γερμανό με το επώνυμο Σίλερ, ο δεύτερος ήταν με τον Νορβηγό επιχειρηματία Όλαφ Λόκεν, μαζί απέκτησαν δύο γιους, τον Όλαφ και τον Έρλιν, και ο τρίτος με τον πολιτικό Αδόλφο Ρουίς Κορτίνες στις 16 Ιανουαρίου 1941. Από τον πρώτο και τον τρίτο γάμο δεν υπήρξαν παιδιά.

Πέθανε μετά από έμφραγμα στις 18 Ιανουαρίου 1979 στη Πόλη του Μεξικού σε ηλικία 87 ετών. Είναι θαμμένη στο Πάνθεον της Πόλης του Μεξικού.

## Παραπομπές
*


Κατηγορία:Πρώτες Κυρίες του Μεξικού
Ιστορικό Μουσείο Βατικανού

Το **Ιστορικό Μουσείο Βατικανού** (ιταλ. *Museo Storico Vaticano*) είναι ένα τμήμα των Μουσείων του Βατικανού. Ιδρύθηκε το 1973 κατ' εντολή του πάπα Παύλου ΣΤ΄ και αρχικά στεγάστηκε σε χώρους κάτω από τον Τετράγωνο Κήπο. Το 1987 μετακινήθηκε στον κύριο όροφο του Ανακτόρου του Λατερανού και άνοιξε τον Μάρτιο του 1991.

Το Ιστορικό Μουσείο του Βατικανού έχει μία μοναδική συλλογή από προσωπογραφίες των παπών από τον 16ο αι. ως την εποχή μας, αξιομνημόνευτα αντικείμενα του Παπικού Στρατιωτικού Σώματος του 16ου-17ου αι. και παλαιά θρησκευτικά παραφερνάλια σχετικά με τις τελετουργίες των παπών. Στον κάτω όροφο εκτίθενται οχήματα των παπών (papa mobili), όπως άμαξες και μηχανοκίνητα παπών και καρδιναλίων, συμπεριλαμβανομένων των πρώτων αυτοκινήτων που χρησιμοποίησαν οι πάπες.

## Περιγραφή
Το Ανάκτορο του Λατερανού εφάπτεται στη βασιλική του Αγ. Ιωάννη του Λατερανού, στη βορειο-ανατολική πλευρά της. Βορειο-δυτικά είναι η πλατεία του Αγ. Ιωάννη του Λατερανού με τον οβελίσκο της. Το ανάκτορο είναι ένα μεγάλο συγκρότημα διαμερισμάτων του πάπα. Ο Ντομένικο Φοντάνα ήταν ο αρχιτέκτονας του κτηρίου, που κτίστηκε σε σχέδια του 1586. Στην είσοδο εντυπωσιάζει η επιβλητική κλίμακα και οι οροφογραφίες. Ανακαινίστηκε από τον πάπα Παύλο ΣΤ΄ σε δέκα αίθουσες με Μανιεριστικές οροφογραφίες. Η *αίθουσα της Συμφιλίωσης* έχει αλληγορίες σχετικές με την παποσύνη του Σίξτου Ε΄. Άλλες αίθουσες είναι *του Κωνσταντίνου*, *των Αποστόλων*, *των Αυτοκρατόρων*, *των Παπών*, κ.ο.κ. Τα θέματα των νωπογραφιών προέρχονται από την ιστορία της Ρώμης, επεισόδια της Βίβλου (με τον Δανιήλ, τον Σαμουήλ, τον Δαβίδ, τον Σολομώντα, κ.ά.) και το Ευαγγέλιο. Αρκετοί πολύχρωμοι τάπητες και ταπισερί προσθέτουν στην αισθητική κομψότητα των αιθουσών. Πριν αποφασίσει το Ιστορικό Μουσείο να μετακομίσει εδώ στην πολυτελή αυτή θέση, κανένα δωμάτιο δεν επιτρεπόταν να χρησιμοποιηθεί για δημόσιο σκοπό. Από το 1991 οι αίθουσες αυτές χρησιμοποιούνται αποκλειστικά για εκθέσεις ή εκθέματα που μεταφέρθηκαν από τα Μουσεία του Βατικανού.

## Τα αντικείμενα
Το μουσείο διαρρυθμίστηκε σε δύο πτέρυγες. Η κύρια πτέρυγα στον όροφο έχει όλα τα καλλιτεχνικά και ιστορικά εκθέματα, ξεκινώντας με πίνακες της ιστορίας του Παπικού Κράτους, προσωπογραφίες των παπών ως σήμερα, αντικείμενα της παπικής οικοσκευής και διάφορα τελετουργικά εμβλήματα και θρησκευτικά δοχεία και διακριτικά, όχι πια σε χρήση.

Η δεύτερη πτέρυγα είναι ένα παράρτημα στο ισόγειο, όπου εκτίθενται παπικά οχήματα: διακοσμημένες άμαξες, εφίππια (σέλλες), φορεία (λεντίκες), βαγόνια και τα πρώτα αυτοκίνητα που χρησιμοποιήθηκαν από του πάπες.

## Πηγές
* Guida ai musei e alla Città del Vaticano. Ediz. inglese (in Italian). Edizioni Musei Vaticani. 1986. ISBN 978-88-86921-11-4. Retrieved 9 May 2013.
* "Museo Storico Vaticano (San Giovanni)". 060608.it. Retrieved 9 May 013.
* "Lateran Palace Historical Museum and the Vatican" (in Italian). Lazio-Directory.org. Retrieved 9 May 2013.
* "Museo Storico Vaticano" (in Italian). Museionline.info. Retrieved 9 May 2013.



Κατηγορία:Μουσεία του Βατικανού
Πανελλήνιο Πρωτάθλημα Ελληνορωμαϊκής Πάλης 1936

Το **Πανελλήνιο Πρωτάθλημα Ελληνορωμαϊκής Πάλης 1936** ήταν η 1η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την νεοϊδρυθείσα Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.). Από το 1906 έως το 1935 το πρωτάθλημα διεξάγονταν υπό την εποπτεία του Συνδέσμου Ελληνικών Γυμναστικών Αθλητικών Σωματείων (Σ.Ε.Γ.Α.Σ.) και πολλές φορές περιλαμβανόταν στο πρόγραμμα των Πανελληνίων Αθλητικών Αγώνων. Οι αγώνες πραγματοποιήθηκαν στο Παναθηναϊκό Στάδιο, στην Αθήνα από την Κυριακή 28 έως και τη Δευτέρα 29 Ιουνίου του 1936.

Το Πανελλήνιο πρωτάθλημα ήταν ταυτόχρονα και προκριματικοί για την κατάρτιση της εθνικής ομάδας η οποία θα συμμετείχε στους Ολυμπιακούς Αγώνες του Βερολίνου.

Πρωταθλήτρια ομάδα αναδείχθηκε ο Εθνικός Γ.Σ.. Τρεις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 3 χρυσά, 5 ασημένια και 3 χάλκινα μετάλλια. Τη δεύτερη θέση κατέλαβε η Ένωση Ερασιτεχνών με 3 χρυσά, 1 ασημένιο και 2 χάλκινα μετάλλια και την τρίτη ο Α.Ο. Μίλων Νέας Σμύρνης με 1 χρυσό μετάλλιο.

Κατά τη διάρκεια των αγώνων έγιναν και επιδείξεις άρσης βαρών και στη συνέχεια ακολούθησε η απονομή των βραβείων στους νικητές και έπαθλο αθλοθετηθέν από τον Δήμαρχο Αθηναίων Κώστα Κοτζιά.

## Κάτοχοι μεταλλίων
1935 | 1936 | 1937 | 1938 |  1939 | 1940

## Πίνακας μεταλλίων

Πηγή:

## Παραπομπές


Κατηγορία:Αθλητικά γεγονότα του 1936
Κατηγορία:Πανελλήνιο Πρωτάθλημα Ελληνορωμαϊκής Πάλης
Κατηγορία:Διοργανώσεις ελληνορωμαϊκής πάλης στην Αθήνα
Πλάκα Λασιθίου

Η **Πλάκα** είναι παραθαλάσσιος οικισμός της Κοινότητας Βρουχά του δήμου Αγίου Νικολάου και της τέως Επαρχίας Μιραμπέλλου, της περιφερειακής ενότητας Λασιθίου της Κρήτης. 

Σύμφωνα με την απογραφή του 2021 έχει 77 κατοίκους. Απέχει 16 χιλιόμετρα από τον Άγιο Νικόλαο και είναι κτισμένη σε υψόμετρο 5 μέτρων. Έχει χαρακτηριστεί παραδοσιακός οικισμός.

Ο οικισμός αναφέρεται για πρώτη φορά στην απογραφή του 1920. Πιθανόν δημιουργήθηκε μετά την εγκαθίδρυση του λεπροκομείου στη Σπιναλόγκα το 1904. Στην Πλάκα δημιουργήθηκαν καταστήματα τροφίμων και άλλων ειδών πρώτης ανάγκης για τους έγκλειστους λεπρούς, καθώς και τους επισκέπτες. Μετά το κλείσιμο του λεπροκομείου, η Πλάκα μετατράπηκε σε τουριστικό προορισμό, με τη δημιουργία χώρων εστίασης και καταλυμάτων.

Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Αμαλία Σολορσάνο

H **Αμαλία Αλεχάντρα Σολορσάνο Μπράβο** (*Amalia Alejandra Solórzano Bravo*, 10 Ιουλίου 1911 - 12 Δεκεμβρίου 2008) ήταν η σύζυγος του Προέδρου του Μεξικού Λάζαρο Κάρδενας.

## Βιογραφία
Γεννήθηκε στις 10 Ιουλίου 1911 στο Τακάμπαρο του Μιτσοακάν, και ήταν κόρη του Κάντιδο Σολορσάνο Μοράλες και της Αλμπερτίνα Μπράβο Σόσα.

Το 1932 παντρεύτηκε τον Λάζαρο Καρδένας και μαζί απέκτησαν δύο παιδιά, την Παλμίρα και τον Κουατέμοκ.

Σε ηλικία 23 ετών έγινε Πρώτη Κυρία του Μεξικού, γεγονός που την καθιστά τη νεότερη στην ιστορία του Μεξικού.

Ήταν ηγετικό μέλος της Επιτροπής Βοήθειας για τα Παιδιά των Ισπανών, μια οργάνωση που βοήθησε τα παιδιά που ήταν πρόσφυγες στη Γαλλία λόγω του Ισπανικού Εμφυλίου Πολέμου να φτάσουν στο Μεξικό.

Πέθανε στις 12 Δεκεμβρίου 2008 σε ηλικία 97 ετών. Τη στιγμή του θανάτου της, ήταν η γηραιότερη εν ζωή πρώην Πρώτη Κυρία στον κόσμο, 74 χρόνια μετά την θητεία της.

## Τιμητικές διάκρισεις
*: Μεγαλόσταυρος του Τάγματος του Καρόλου Γ΄ (2007)

## Παραπομπές


Κατηγορία:Πρώτες Κυρίες του Μεξικού
Quadrivium

Στην Εκπαίδευση των Ελευθέρων Τεχνών, το **Quadrivium** (πληθυντικός: Quadrivia) περιλαμβάνει τα τέσσερα αντικείμενα των Μαθηματικών Τεχνών: Αριθμητική, Γεωμετρία, Μουσική, Αστρονομία και διδασκόταν έπειτα από την εκμάθηση του απλούστερου Trivium. Η λέξη είναι λατινική και σημαίνει *τέσσερις τρόποι/οδοί* και η χρήση της για τα τέσσερα θέματα αποδίδεται στον Βοήθιο ή τον Κασσιόδωρο, λόγιους του 5ου-6ου αι. Μαζί τα δύο αυτά, το Trivium και το Quadrivium, αποτελούσαν τις επτά ελεύθερες (ie διανοητικές) Τέχνες, που ξεχώριζαν από τις πρακτικές Τέχνες: την Ιατρική και την Αρχιτεκτονική.

Η τετράδα αυτή των μαθημάτων αποτελείτο από την Αριθμητική, τη Γεωμετρία, τη Μουσική και την Αστρονομία. Έπονταν της προπαρασκευαστικής εργασίας της τριάδας της Γραμματικής, της Λογικής και της Ρητορικής. Η τετράδα αυτή, με τη σειρά της, εθεωρείτο η βάση για τη σπουδή της Φιλοσοφίας (της κατ'εξοχήν ελεύθερης Τέχνης) και της Θεολογίας. Η τετράδα ήταν η ανώτερη διαίρεση της Μεσαιωνικής εκπαίδευσης και τα μαθήματά της σχετιζόταν με τη μέτρηση του αριθμού (Αριθμητική), του χώρου (Γεωμετρία), του χρόνου (Μουσική) και του χώρου-και-χρόνου (Αστρονομία). Έδινε στον εκπαιδευόμενο τις ουσιαστικές δεξιότητες διανόησης της κλασικής αρχαιότητας.

## Η προέλευση
Η τετράδα αυτή των μαθημάτων αποτελούσε το δεύτερο μέρος των σπουδών, όπως την περιγράφει ο Πλάτων στην *Πολιτεία* του, στο 7ο βιβλίο της με την εξής σειρά: Αριθμητική, Γεωμετρία, Αστρονομία, Μουσική. Η τετράδα υπονοείται στα πρώιμα γραπτά των Πυθαγορίων και στο *Περί του γάμου της Φιλολογίας με τον Ερμή* του Μαρτιανού Καπέλλα (5ος αι.). Ωστόσο ο όρος quadrivium δεν χρησιμοποιήθηκε, παρά στις αρχές του 6ου αι. από τον Βοήθιο.

Όπως γράφει ο Πρόκλος, "οι Πυθαγόριοι διαιρούσαν όλη τη μαθηματική επιστήμη σε τέσσερα μέρη. Το ήμισυ αυτης σχετιζόταν με την ποσότητα, το άλλο με το μέγεθος και κάθε ήμισυ υποδιαιρούνταν σε δύο μέρη: η ποσότητα μπορεί να θεωρηθεί σε σχέση με τον εαυτό της ή σε σχέση με άλλη· το μέγεθος είναι ακίνητο ή σε κίνηση. Έτσι με την ποσότητα ως προς τον εαυτό της ασχολείται η Αριθμητική, με τις ποσότητες μεταξύ τους (αναλογίες) η Μουσική, με το ακίνητο μέγεθος η Γεωμετρία και με το μέγεθος που εκ φύσεως κινείται ασχολούνται τα Σφαιρικά (η Αστρονομία)".

## Πηγές
* "Quadrivium (education)". Britannica Online. 2011. EB.

Κατηγορία:Εκπαίδευση
Κατηγορία:Τέχνες
Χουάνα Καλδερόν Τάπια

H **Χουάνα Καλδερόν Τάπια** (*Juana Calderón Tapia*, 1822 - 1897) ήταν η σύζυγος του Προέδρου του Μεξικού Χοσέ Μαρία Ιγλέσιας.

## Βιογραφία
Γεννήθηκε το 1822 στη Πουέμπλα, και ήταν κόρη του Χοσέ Μαρία Καλδερόν Γκάρσες και της Χοσέφα Τάπια Μπαλμπουένα.

Το 1849 παντρεύτηκε τον Χοσέ Μαρία Ιγλέσιας και μαζί απέκτησαν τέσσερα παιδιά, τον Χοσέ Μαρία, τον Κάρλος, την Χούλια και τον Φερνάντο.

Πέθανε το 1897 στη Πόλη του Μεξικού σε ηλικία 75 ετών. 

## Παραπομπές


Κατηγορία:Πρώτες Κυρίες του Μεξικού
Ρηγόπουλος

Το ελληνικό επώνυμο **Ρηγόπουλος** μπορεί να αναφέρεται στα παρακάτω πρόσωπα:

*Ανδρέας Ρηγόπουλος, έλληνας πολιτικός, (1821-1899).
*Κώστας Ρηγόπουλος, έλληνας ηθοποιός, (1930-2001).
*Θεόδωρος Ρηγόπουλος, έλληνας αγωνιστής του 1821, (19ος αιώνας).
*Ρήγας Ρηγόπουλος, έλληνας καθηγητής φυσικής, (1929-2004).
*Ρήγας Δ. Ρηγόπουλος, έλληνας κοινωνιολόγος και αντιστασιακός, (1914-2012).

Κατηγορία:Ελληνικά επώνυμα
Ποταμός Ταμανρασσέτ

[δεξιά|μικρογραφία|Περίγραμμα της κύριας ροής του '''Ταμανρασσέτ''' μαζί με το ακόμη ενεργούς ποταμούς [Νείλος|Νείλο, Σενεγάλη, Νίγηρα, Σανάγκα και Κονγκό.]]
Ο **ποταμός Ταμανρασσέτ** είναι τεράστιος παλαιοποταμός που θεωρείται ότι έρεε στη Δυτική Αφρική μόλις πριν από 5.000 χρόνια. Η λεκάνη του ποταμού Ταμανρασσέτ πιστεύεται ότι ήταν συγκρίσιμη με τη σημερινή λεκάνη απορροής του ποταμού Γάγγη-Βραχμαπούτρα στην Ασία.

## Περιγραφή
Ο Ταμανρασσέτ θεωρείται ότι έρεε κατά μήκος της Σαχάρας στην αρχαιότητα από πηγές στο νότιο τμήμα της οροσειράς του Άτλαντα και τα υψίπεδα του Χογκάρ στην περιοχή της σημερινής Αλγερίας. 

Πιστεύεται ότι ο ποταμός είχε τις εκβολές του στο Φαράγγι Καπ Τιμιρίς, που βρίσκεται στην ακτή της Μαυριτανίας. Το φαράγγι έχει βάθος 3 χιλιομέτρων και έχει πλάτος 2,5 χιλιόμετρα σε ορισμένα σημεία. 

Η παρουσία του ποταμού θεωρείται ότι έχει σημαντικές επιπτώσεις στην ανθρώπινη μετανάστευση από την Κεντρική Αφρική στη Μέση Ανατολή, την Ευρώπη και την Ασία. Προηγουμένως, η αφιλόξενη έρημος της Σαχάρας λέγεται ότι έκανε τη δυτική πορεία μετανάστευσης προς την Ευρώπη ακατόρθωτη. 

Οι ερευνητές πιστεύουν ότι ο αρχαίος ποταμός Ταμανρασσέτ είχε ενεργοποιηθεί κατά την Αφρικανική Υγρή Περίοδο, κατά τις κλιματικές ταλαντώσεις που προκαλούνται από την μεταπτωτική τροχιά της Γης γύρω από τον Ήλιο. 

Ο παλαιοποταμός ανακαλύφθηκε μέσω ιαπωνικού τροχιακού δορυφορικού συστήματος με την ονομασία Phased Array type L-band Synthetic Aperture Radar (PALSAR). Χρησιμοποιώντας την ανίχνευση μικροκυμάτων, το PALSAR μπορεί να δει κάτω από την άμμο της Σαχάρας και να εντοπίσει το ορυκτό νερό που ρέει ακόμα. 

## Παραπομπές


Κατηγορία:Ποταμοί της Αφρικής
Κατηγορία:Αρχαίοι ποταμοί
Διατροφή στη Λετονία

Παραδοσιακά, η Λετονία χαρακτηρίζεται από την κατανάλωση βασικών ομάδων τροφίμων, άρτου και δημητριακών, κρέατος και παραγώγων του, γαλακτοκομικών προϊόντων και λιπαρών υλών. Αυτό φαίνεται ότι τις τελευταίες δεκαετίες έχει αλλάξει. Η διατροφή διέπεται από τάσεις που επηρεάζονται κυρίως από οικονομικούς και κοινωνικούς παράγοντες. Οι αστικές και υψηλότερες, εισοδηματικά, τάξεις έχουν αυξήσει την κατανάλωση των προϊόντων κρέατος και γαλακτοκομικών προϊόντων. Αυτό έχει ως συνέπεια τη στροφή προς ένα λιγότερο υγιεινό διατροφικό πρότυπο. Αντίθετα, στις ασθενέστερες και αγροτικές περιοχές, επικρατεί η κατανάλωση άρτου και δημητριακών, με συνέπεια την μεγαλύτερη κατανάλωση υδατανθράκων.  

## Βιβλιογραφία

* Karasawa, K. (2006), Clinical aspects of plasma activating factor – Acetylhydrolase. *Biochimica et Biophysica Acta*, 1761: 1359-1372.
* Meleve, L., Romanova, D., Golovcenko, A. (2008), Food consumption trends and its influencing factors in Latvia. *Economic Science for Rural Development (Latvia)*.
* Ntzouvani, A., Giannopoulou, E., Fragopoulou, E., Nomikos, T., Antonopoulou, S. (2019), Energy intake and plasma adiponectin as potential determinants of lipoprotein-associated A2 activity: A Cross-Sectional Study. *Lipids*, 54: 629-640.
* Panagiotakos, D., Pitsavos C., Stefanadis C. (2006), Dietary Patterns: Mediterranean Diet Score and its relation to clinical and biological markers of cardiovascular disease risk. *Nutrition, Metabolism and Cardiovascular Diseases*, 16: 559-568.
* Τριχοπούλου Α., Πίνακες Σύνθεσης και Ανάλυσης Τροφίμων, Εκδόσεις Παρισιάνου, Αθήνα 2004.

Κατηγορία:Πολιτισμός της Λετονίας
Κατηγορία:Διατροφή
Συλλογή Σύγχρονης Θρησκευτικής Τέχνης του Βατικανού

Η **Συλλογή Σύγχρονης Θρησκευτικής Τέχνης** των Μουσείων του Βατικανού, ιταλ. Collezione Arte Religiosa Moderna, είναι ένα σύνολο από πίνακες, σχέδια και γλυπτά. Καταλαμβάνει χώρο 55 δωματίων: στα Διαμερίσματα του Βοργία στον 1ο όροφο του Αποστολικού Παλατιού, σε δύο ορόφους στην οικία Βοργία, σε μία σειρά δωματίων κάτω από την Καπέλα Σιστίνα και σε μία σειρά δωματίων στο ισόγειο.

## Η Συλλογή
Αποτελείται από σχεδόν 800 έργα από 250 διεθνείς καλλιτέχνες, όπως ο Φράνσις Μπέικον, Τζιάκομο Μπάλλα, Ερνστ Μπάρλαχ, Μαξ Μπέκμαν, Εμίλ Μπερνάρ, Μπερνάρ Μπυφέ, Αλίς Λοκ Καχάνα, Μαρκ Σαγκάλ, Εντουάρντο Τσιλίντα, Τζιόρτζιο ντε Κίρικο, Σαλβαδόρ Νταλί, Μωρίς Ντενί, Ότο Ντιξ, Πωλ Γκωγκέν, Ρενάτο Γκοτούζο, Βασίλι Καντίνσκι, Πάουλ Κλέε, Όσκαρ Κοκόσκα, Αλφρέντ Μανεσιέ, Τζιάκομο Μανζού,Τζόρτζο Μοράντι, Πάμπλο Πικάσο, Οντιλόν Ρεντόν, Ωγκύστ Ροντέν, Ζορζ Ρουώ, Μορίς Ουτριλό και Βίνσεντ βαν Γκογκ. Η πλειονότητα των έργων αυτών τέχνης ήταν δωρεές των καλλιτεχνών και συλλεκτών στην Αγία Έδρα.

Η προϊστορία της Συλλογής της Σύγχρονης Θρησκευτικής Τέχνης ξεκίνησε με την ομιλία του Πάπα Παύλου ΣΤ΄, κατά τη συνάντησή ου με καλλιτέχνες στην Καπέλα Σιστίνα στις 7 Μαΐου 1964. Ο Πάπας εγκαινίασε τη Συλλογή το 1973 και ο Μάριο Φερράτσα τέθηκε τότε υπεύθυνος για τη Συλλογή.

## Τα έργα δεν πωλούνται
Σε απάντηση του αιτήματος των ακτιβιστών ότι το Βατικανό πρέπει να πωλήσει τα έργα τέχνης του και να δώσει τα χρήματα στους ενδεείς, ο καρδινάλιος Πάουλ-Γιόζεφ Κόρντες υποστήριξε ότι η Εκκλησία έχει την υποχρέωση να συντηρεί τα καλλιτεχνήματα στο όνομα του Ιταλικού κράτους και δεν μπορεί να τα πωλήσει.

## Πηγές
* Speech of Pope Paul VI on the occasion of the Inauguration of the Collection of Modern Religious Art in the Vatican Museums on June 23, 1973 [2]
* "Pope Cannot Exchange Vatican Treasure for Food - ZENIT - English". ZENIT - English. 2009-03-16. Retrieved 2018-05-07.

Κατηγορία:Εκθέματα στα Μουσεία Βατικανού
Ποταμός Τζεντί

Ο **ποταμός Τζεντί,** ή **Ουέντ Τζεντί** ή **Ουάντ-εντ-Τζεντί** ( *Wādī al-Jadī*) είναι ουαντί (ποταμός με εποχιακή ροή) στην Αλγερία και ένα από τα μεγαλύτερα ποτάμια της Σαχάρας. Ξεκινά από την οροσειρά του Σαχαριανού Άτλαντα, σε υψόμετρο περίπου 1.400 μ., ρέει για περίπου 480 χλμ. περίπου από δυτικά προς ανατολικά, και εκβάλλει στη λίμνη Σοτ Μελρίρ περίπου - 40 μ. κάτω από μέση στάθμη της θάλασσας, στο χαμηλότερο σημείο της Αλγερίας.

Τροφοδοτείται από τις βροχοπτώσεις και το λιωμένο χιόνι και έχει μόνιμη ροή μόνο στο άνω μέρος του. Ο ποταμός πηγάζει στις νότιες πλαγιές της Οροσειράς Αμούρ, κοντά στην πόλη Αφλού, και τροφοδοτεί αρκετούς οπωρώνες χουρμαδιών, όπως η όαση Λαγκουάτ, η οποία εξαρτάται σε μεγάλο βαθμό από το νερό του ποταμού. Το νερό λαμβάνεται επίσης από πολλά πηγάδια που ανοίγονται κοντά στον ποταμό. Κατά τη διάρκεια της υγρής περιόδου τον χειμώνα, ο ποταμός βοηθά στην αύξηση της στάθμης του νερού στο Σοτ Μελρίρ, και το καλοκαίρι η λίμνη και οι χαμηλότερες άκρες του ποταμού στεγνώνουν. Ο ποταμός έχει πλάτος έως αρκετά χιλιόμετρα, αλλά οι όχθες του σπάνια καλύπτονται με νερό. Η κοίτη του ποταμού αποτελείται κυρίως από γύψο και λάσπη και φέρει ίχνη διάβρωσης που σχετίζονται με τις μεγάλες διακυμάνσεις της ροής. Αν και το έδαφος μέσα και γύρω από τον ποταμό φαίνεται καλλιεργήσιμο, είναι άγονο λόγω της υψηλής συγκέντρωσης αλατιού. Για τον ίδιο λόγο, το έδαφος απορροφά μεγάλη ποσότητα υγρασίας κατά τη διάρκεια της νύχτας με αποτέλεσμα να διατηρείται εν μέρει υγρό κατά τη διάρκεια πολλών ημερών. 

Ο ποταμός έχει πολλούς παραποτάμους ουαντί, συμπεριλαμβανομένων των Μπετζράν, Μπισά, Μλιλί, Μσαάντ και Μζι, εκ των οποίων όλοι βρίσκονται εξ αριστερών και κανένας δεν είναι πλωτός. Ο ποταμός Τζεντί ρέει κοντά στην πόλη Λαγκουάτ ενώ η πόλη Σιντί Χαλέντ βρίσκεται στην αριστερή (βόρεια) όχθη του. Το όνομα του ποταμού θεωρείται ότι προέρχεται από τις βερβερικές γλώσσες ως *Irzer Idjdi* που μεταφράζεται ως *αμμώδης ποταμός*. Η ονομασία μετατράπηκε στα αραβικά σε *Ouad Djedi* (που σημαίνει *το ποτάμι της κατσίκας*). 

## Παραπομπές


Κατηγορία:Ποταμοί της Αλγερίας
Ντελφίνα Ορτέγα Ντίαζ

H **Ντελφίνα Ορτέγα Ντίας** (*Delfina Ortega Díaz*, 20 Οκτωβρίου 1845 - 8 Απριλίου 1880) ήταν η ανηψιά και η πρώτη σύζυγος του Προέδρου του Μεξικού Πορφίριο Ντίας.

## Βιογραφία
Γεννήθηκε στις 20 Οκτωβρίου 1845 στην Οαχάκα, και ήταν κόρη του Μανουέλ Αντόνιο Ορτέγα Ρέγες και της Βικτόρια Μανουέλα Ντίας Μόρι.

Το 1867 παντρεύτηκε τον θείο της Πορφίριο Ντίας και μαζί απέκτησαν 7 παιδιά και μόνο τα δύο έφτασαν μέχρι την ενηλικίωση τους.

Πέθανε από επιπλοκές στον τοκετό στις 8 Απριλίου 1880 στη Πόλη του Μεξικού σε ηλικία 34 ετών. 

## Παραπομπές


Κατηγορία:Πρώτες Κυρίες του Μεξικού
Αίθουσα του Κλήμεντα

Η **Αίθουσα του Κλήμεντα**, ιταλ. Sala Clementina, είναι μία αίθουσα στο τμήμα του Αποστολικού Παλατιού του Βατικανού, γνωστού ως Ανάκτορο Γρηγορίου ΙΓ΄. Κατασκευάστηκε τον 16ο αι. από τον πάπα Κλήμεντα Η΄ προς τιμήν του πάπα Κλήμεντα Α΄, αγίου και τρίτου διαδόχου του Αγ. Πέτρου. 

Η αίθουσα του Κλήμεντα καλύπτεται με νωπογραφίες της Αναγέννησης και πολύτιμα έργα τέχνης. Χρησιμοποιείται από τον πάπα ως χώρος υποδοχής και σε μερικές περιπτώσεις εδώ γίνονται τελετές και λειτουργίες. Η αίθουσα είναι ο χώρος όπου τίθεται η σορός του αποβιώσαντος πάπα για προσκύνημα από αξιωματούχους του Βατικανού, όπως έγινε πρόσφατα με τον πάπα Ιωάννη-Παύλο Β΄. Έπειτα από την αίθουσα του Κλήμεντα η σορός μεταφέρεται με τελετή κατά μήκος της πλατείας του Αγ. Πέτρου στη βασιλική του Αγ. Πέτρου ή αυτήν του Αγ. Ιωάννη του Λατερανού. 

## Οι τοιχογραφίες
H ορθογώνια αίθουσα έχει στη μία στενή της πλευρά τη νωπογραφία *το Μαρτύριο του Αγ. Κλήμεντα*, από τον Ολλανδό ζωγράφο Πάουλ Μπριλ. Στην απέναντι μεριά υπάρχουν τα έργα *Η Βάπτιση του Αγ. Κλήμεντα*, από τους Ιταλούς καλλιτέχνες Κερουμπίνο Αλμπέρτι και Μπαλτασάρε Κρότσε, και η *Αλληγορία της Τέχνης και της Επιστήμης* από τους Κερουμπίνο και Τζοβάνι Αλμπέρτι. Οι ζωφόρος στους πλαϊνούς, μακρούς τοίχους έχει αλληγορίες των αρετών των καρδιναλίων από τους Αμπέρτι και Κρότσε και των θεολογικών αρετών στον απέναντι τοίχο, από τους ίδιους ζωγράφους. Στην οροφή είναι η *αποθέωση του Αγ. Κλήμεντα* από τον Τζοβάνι Αλμπέρτι.

## Πηγές
* Pietrangelli, Carlo, Paintings in the Vatican, ISBN 0-8212-2316-X

## Εξωτερικοί σύνδεσμοι
* 

Κατηγορία:Αποστολικό Παλάτι
Χριστόφορος Μπουτσικάκης

Ο **Χριστόφορος – Εμμανουήλ Μπουτσικάκης** είναι Έλληνας επιχειρηματίας και πολιτικός.

## Βιογραφικό
Γεννήθηκε στον Πειραιά το Μάρτιο του 1980. Κατάγεται από τα Σφακιά της Κρήτης.

Υπηρέτησε τη στρατιωτική του θητεία στο Ελληνικό Πολεμικό Ναυτικό.

Σπούδασε Ναυτιλιακά στο Τμήμα Ναυτιλιακών Σπουδών του Πανεπιστημίου Πειραιά. Είναι κάτοχος μεταπτυχιακού τίτλου στη Διοίκηση Επιχειρήσεων - Ολική Ποιότητα με Διεθνή Προσανατολισμό (MBA TQM Int).

Έχει μια κόρη.

Ομιλεί Ελληνικά, Πολωνικά και Αγγλικά.

## Επαγγελματική σταδιοδρομία
Έχει αναπτύξει επιχειρηματικές δραστηριότητες στους τομείς της εστίασης και του τουρισμού. Τον Δεκέμβριο του 2024 ανέλαβε καθήκοντα Διευθύνοντος Συμβούλου στην ελεγχόμενη από το κράτος εταιρεία Ελληνικά Αμυντικά Συστήματα ΑΒΕΕ.

## Πολιτική σταδιοδρομία
Διετέλεσε ενεργό μέλος της ΔΑΠ-ΝΔΦΚ και της ΟΝΝΕΔ. Το 2016 εξελέγη στην Πολιτική Επιτροπή της Νέας Δημοκρατίας, στην οποία επανεξελέγη στις πρώτες θέσεις το 2018.

Στις εθνικές εκλογές της 7ης Ιουλίου 2019 εξελέγη βουλευτής Α΄ Πειραιώς και Νήσων με τη Νέα Δημοκρατία.

Διετέλεσε Μέλος της Διαρκούς Επιτροπής Παραγωγής και Εμπορίου καθώς και της Ειδικής Μόνιμης Επιτροπής Ισότητας, Νεολαίας και Δικαιωμάτων του Ανθρώπου.

Διετέλεσε επίσης Μέλος των Υποεπιτροπών για τα Θέματα Ατόμων με Αναπηρία και για την Καταπολέμηση της Εμπορίας και της Εκμετάλλευσης Ανθρώπων.

Ήταν μέλος δύο Εξεταστικών Επιτροπών της Βουλής των Ελλήνων. 

Στις Εθνικές Βουλευτικές Εκλογές του Μαΐου και του Ιουνίου 2023 διετέλεσε Αναπληρωτής Συντονιστής Εκλογικής Ομάδας της ΝΔ με την καθοδήγηση του Νίκου Χαρδαλιά, ενώ από τις Αυτοδιοικητικές Εκλογές του Οκτωβρίου 2023 και μετά ανέλαβε τον ρόλο του Συντονιστή. 

Τον Δεκέμβριο του 2023 ορίστηκε από τον Κυριάκο Μητσοτάκη Αναπληρωτής Γραμματέας της Πολιτικής Επιτροπής της ΝΔ.  

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Πειραιά
Κατηγορία:Έλληνες πολιτικοί
Kerli

Η **Κέρλι Κουίβ** (εσθονικά: *Kerli Kõiv*, προφορά: ˈkerli ˈkɤ.iʋ,  7 Φεβρουαρίου 1987), περισσότερο γνωστή ως **Kerli**, είναι Εσθονή τραγουδίστρια και τραγουδοποιός. Γεννήθηκε στην πόλη Έλβα, δείχνοντας από νεαρή ηλικία το ενδιαφέρον της για τη μουσική, παίρνοντας συμμετοχή σε διάφορες διαγωνισμούς. Το 2006, τελικά κατάφερε να υπογράψει επαγγελματικό συμβόλαιο με την εταιρεία Island Records, με τη βοήθεια του παραγωγού LA Reid. Το 2007, κυκλοφόρησε το πρώτο της EP, με τίτλος *Kerli*, ενώ το 2008, κυκλοφόρησε τον πρώτο της δίσκο, ονόματι, *Love Is Dead*, ο οποίος σημείωσε μεγάλη επιτυχία, ο οποίος μπήκε στα *Billboard 200*. Το σινγκλ, από τον προαναφερθέν δίσκο, "Walking on Air" - το πρώτο από αυτόν - σημείωσε κι αυτό μεγάλη επιτυχία, μπαίνοντας σε πολλά τσαρτ ανά τον κόσμο. 

Μάλιστα, είχε κυκλοφορήσει και στο iTunes Store, όπου σημείωσε, για τότε, ρεκόρ, αφού το κατέβασαν 500.000 φορές. Το 2010, συμμετείχε στον δίσκο  *Almost Alice*, στο τραγούδι "Tea Party". Σε εκείνη τη φάση της καριέρας της απομακρύνθηκε από το alternative rock και κατευθύνθηκε σε μουσικά είδη όπως electronic και dance, διαφοροποίηση που έγινε αισθητή ήδη από το επόμενο single της του 2010, το ."Army of Love". Το 2013, κυκλοφόρησε το δεύτερο άλμπουμ της ονόματι *Utopia*, το οποίο κατέληξε να είναι EP. Έτσι, όπως έγινε και στην προηγούμενη κυκλοφορία της, κι αυτός ο δίσκος σημείωσε επιτυχία, μπαίνοντας στο Billboard 200.  Για την προώθησή του κυκλοφόρησε τρία singles, το "Army of Love", "Zero Gravity" και το "The Lucky Ones", τα οποία όπλα εισήλθαν στο *Billbοard* Hot Dance Club Songs, ενώ δύο εξ αυτών έφτασαν και στην πρώτη θέση. 

Το τραγούδι της "I Feel Immortal", συμπεριλήφθηκε και στο soundtrack της ταινίας  *[[Frankenweenie (ταινία, 2012)|Frankenweenie]]* (2012). Το 2013, ερμήνευσε δις στο *Dancing with the Stars*, με το περιοδικό *Vibe*, να θεωρεί τις εμφανίσεις της άκρως σημαντικές για την dance μουσική. Την ίδια χρονιά αποχώρησε από τη δισκογραφική της και υπέγραψε συμβόλαιο με την Ultra Music. Το 2019, πρακτικά, κυκλοφόρησε το δεύτερο στούντιο άλμπουμ της, ονόματι *Shadow Works*. Η Kerli, αν και δηλώνει ότι δεν ανήκει σε καμία θρησκεία, παραδέχεται ότι πιστεύει στη μετενσάρκωση. Επίσης, σε συνέντευξη της, αποκάλυψε ότι πάσχει από διπολική διαταραχή.

## Παραπομπές


## Εξωτερικοί σύνδεσμοι

* 
* 
* 

Κατηγορία:Εσθονοί τραγουδιστές
Μάχη του Άξαμς

Η **Μάχη του Άξαμς** έλαβε χώρα κατά τη διάρκεια της Εξεγέρσεως του Τιρόλου του 1809.

## Η μάχη
Κατά τη διάρκεια του Μαρτίου του 1809, η κωμόπολη του Άξαμς εξεγέρθηκε ενάντια στη βαυαρική στρατολογία. Αρχικώς, οι εξεγερθέντες πέτυχαν να απωθήσουν τους στρατιώτες αναίμακτα. Ωστόσο, στις 10 Απριλίου 1809, ο επίτροπος Λόντρον, έχοντας λάβει σχετική ενημέρωση αναφορικά με την επερχόμενη άφιξη ως ενισχύσεων φάλαγγας, διέταξε την αποστολή φάλαγγας στρατιωτών στο Άξαμς με απώτερο σκοπό την καταστολή της εξεγέρσεως. Οι Βαυαροί απαίτησαν την σύλληψη των ηγετών της τελευταίας, επιβάλλοντας, παράλληλα, χρηματικές ποινές στον τοπικό πληθυσμό. Ωστόσο, οι κάτοικοι, έχοντας λάβει σχετική ενημέρωση αναφορικά με την επερχόμενη άφιξη αυστριακών στρατευμάτων στο Τιρόλο, εξοπλίστηκαν και, υπό την ηγεσία του πανδοχέα Γκέοργκ Μπούχερ, πέτυχαν να τρέψουν τους Βαυαρούς στρατιώτες σε άτακτη φυγή.

Επρόκειτο για την πρώτη αιματηρή ένοπλη σύγκρουση στο πλαίσιο της Εξεγέρσεως του Τιρόλου, κατά τη διάρκεια της οποίας, συνολικά, 19 Βαυαροί στρατιώτες τραυματίστηκαν και 28 συνελήφθησαν ως αιχμάλωτοι.

## Παραπομπές


## Πηγές

*  
*  

Κατηγορία:Εξέγερση του Τιρόλου
Μνημείο Υπερασπιστών της Σοβιετικής Αρκτικής

μικρογραφία|Μνημείο Υπερασπιστών της Σοβιετικής Αρκτικής ή Αλιόσα.
Το **Μνημείο Υπερασπιστών της Σοβιετικής Αρκτικής** (), κοινά γνωστό και με την ονομασία **Αλιόσα** (, υποκοριστικό του ονόματος *Αλεξέι*) είναι ένα ηρώο στο Μούρμανσκ της Ρωσίας. Το μνημείο τιμά τους Σοβιετικούς στρατιώτες, ναύτες και αεροπόρους που πολέμησαν στην Αρκτική κατά τη διάρκεια του Δευτέρου Παγκοσμίου Πολέμου, ο οποίος στη Ρωσία είναι γνωστός ως o Μεγάλος Πατριωτικός Πόλεμος.

## Περιγραφή
Το μνημείο αποτελείται από το άγαλμα ενός στρατιώτη, που φορά χλαίνη και στον ώμο φέρει περασμένο ένα τουφέκι. Ο στρατιώτης έχει το βλέμμα στραμμένο στα δυτικά, προς την Κοιλάδα της Δόξας, όπου τον Ιούλιο του 1941 δόθηκαν οι σφοδρότερες μάχες του Αρκτικού Μετώπου, όταν ο Κόκκινος Στρατός απώθησε τους Γερμανούς εισβολείς που προσπαθούσαν να πλησιάσουν το Μούρμανσκ.

Το ύψος του αγάλματος είναι 35,5 μέτρα και του βάθρου 7 μέτρα. Είναι το δεύτερο ψηλότερο άγαλμα στη Ρωσία, μετά από το γλυπτό Η Μητέρα Πατρίδα Καλεί για τη Μάχη του Στάλινγκραντ. Το βάρος του αγάλματος, το οποίο είναι κούφιο, ξεπερνά τους 5.000 τόνους. 

Μπροστά από το μνημείο υπάρχει μια εξέδρα που αποτελείται από πέτρα σε φυσικό μαύρο χρώμα και περιέχει μια ακοίμητη φλόγα. Λίγο πιο ψηλά και κοντά στο άγαλμα βρίσκεται μια κεκλιμένη τριγωνική πυραμίδα. Σύμφωνα με τους σχεδιαστές του μνημείου, η πυραμίδα αυτή αναπαριστά μια μεσίστια σημαία, ως ένδειξη πένθους για τους στρατιώτες που έπεσαν υπερασπιζόμενοι την Κόκκινη Σημαία. Δίπλα στο μνημείο βρίσκεται μια στήλη από στιλβωμένο γρανίτη, με την παρακάτω επιγραφή:

Στη μία πλευρά του μνημείου υπάρχουν δύο αντιαεροπορικά όπλα καθώς, κατά τη διάρκεια του πολέμου, στον συγκεκριμένο χώρο είχαν εγκατασταθεί πυροβολεία για την αεράμυνα του Μουρμάνσκ.) Στη βάση του μνημείου έχουν εντοιχιστεί δύο κάψουλες, μία με θαλασσινό νερό από το σημείο όπου βυθίστηκε το περιπολικό σκάφος Τουμάν κατά την ηρωική του μάχη εναντίον τριών γερμανικών αντιτορπιλικών, και μία με χώμα από την Κοιλάδα της Δόξας και το μέτωπο του ποταμού Βερμάν.

Μια μεγάλη σκάλα στο κέντρο του μνημείου οδηγεί σε μια εξέδρα που χρησιμοποιείται από ομιλητές κατά τη διάρκεια τελετών. Το συγκρότημα του μνημείου ολοκληρώνεται με ένα τείχος που κτίσθηκε το 2004 και φέρει πλακέτες προς τιμήν των άλλων Ηρωικών Πόλεων του Μεγάλου Πατριωτικού Πολέμου.

## Παραπομπές


Κατηγορία:Γλυπτική στη Ρωσία
Κατηγορία:Ιστορία της Σοβιετικής Ένωσης κατά τον Β΄ Παγκόσμιο Πόλεμο
Μιχάλης Σταυριανουδάκης

Ο **Μιχάλης Ι. Σταυριανουδάκης** (Ηράκλειο, 1959) είναι Έλληνας πολιτικός. Διετέλεσε επί 17 χρόνια Δήμαρχος Δάφνης αρχικά και εν συνεχεία Δάφνης - Υμηττού. Από τον Ιούλιο του 2019 έως τον Μάρτιο του 2024 διατέλεσε Γενικός Γραμματέας Εσωτερικών & Οργάνωσης.

## Βιογραφικά Στοιχεία
Γεννήθηκε το 1959 στο Ηράκλειο Κρήτης.

Είναι απόφοιτος της Σχολής Αγρονόμων – Τοπογράφων Μηχανικών του Εθνικού Μετσοβίου Πολυτεχνείου.

Έχει αναπτύξει επί σειρά ετών επιχειρηματική δραστηριότητα ως στέλεχος και μέλος των Διοικητικών Συμβουλίων εταιριών του ιδιωτικού τομέα. Διετέλεσε μέλος, της Περιφερειακής Ένωσης Δήμων Αττικής, της Κεντρικής Ένωσης Δήμων Ελλάδος, της εκτελεστικής Επιτροπής του ΕΣΔΚΝΑ, του Διοικητικού Συμβουλίου της Περιφερειακής Α.Ε. Διανομής Φυσικού Αερίου Κεντρικής Αττικής «Αθηναϊκό Αέριο», της Α.Β.Ε.Ε. «Ελληνικά Αμυντικά Συστήματα», της Πολιτικής επιτροπής και της επιτροπής τοπικής Αυτοδιοίκησης της Νέας Δημοκρατίας. Είναι μέλος του Τεχνικού Επιμελητηρίου Ελλάδος, του Συλλόγου Αγρονόμων-Τοπογράφων Μηχανικών και της Παγκρήτιας Ένωσης.

## Πολιτική Δραστηριότητα
Το 2002, εξελέγη αρχικά Δήμαρχος στο Δήμο Δάφνης ως επικεφαλής του συνδυασμού «Η ΔΑΦΝΗ ΑΞΙΖΕΙ», ασχολούμενος για πρώτη φορά με την Τοπική Αυτοδιοίκηση και επανεξελέγη το 2006. Επανεξελέγη Δήμαρχος, στη συνέχεια, το 2010 και το 2014 στον Δήμο Δάφνης - Υμηττού. Συνολικά παρέμεινε επί 17 συναπτά έτη στο αξίωμα του Δημάρχου. Αποτελεί έναν από τους μακροβιότερους Δημάρχους, εκλεγόμενος για τέσσερις διαδοχικές θητείες.

Στις εθνικές εκλογές 2019 ήταν υποψήφιος βουλευτής με τη Νέα Δημοκρατία στο Νότιο Τομέα της Β' Αθηνών.

Από τον Ιούλιο του 2019 μέχρι τον Μάρτιο 2024 διατέλεσε Γενικός Γραμματέας εσωτερικών και οργάνωσης του Υπουργείου Εσωτερικών στην κυβέρνηση του Κυριάκου Μητσοτάκη. Παραιτήθηκε από τη θέση του Γενικού Γραμματέα λόγω εμπλοκής του στη διαρροή λίστας εκλογέων με ηλεκτρονικές διευθύνσεις η οποία χρησιμοποιήθηκε από την Άννα Μισέλ Ασημακοπούλου για την αποστολή ηλεκτρονικής αλληλογραφίας.

## Παραπομπές


Κατηγορία:Δήμαρχοι ελληνικών πόλεων
Ξένιγια Μπάλτα

Η **Ξένιγια Μπάλτα** (, Μινσκ, Σοβιετική Ένωση, 1 Νοεμβρίου 1986) είναι Εσθονή αθλήτρια του στίβου, η οποία συμμετέχει κυρίως στο άλμα εις μήκος και δευτερευόντως στα αγωνίσματα του επτάθλου και των αγώνων ταχύτητας.

## Καριέρα
Η Μπάλτα γεννήθηκε την 1η Νοεμβρίου του 1986 στο Μινσκ της Λευκορωσίας, το οποίο τότε υπαγόταν στη ΣΣΔ Λευκορωσίας της Σοβιετικής Ένωσης. Ξεκίνησε την ενασχόλησή της με τον κλασικό αθλητισμό το 1999 και πρωτοεμφανίστηκε σε διάφορες διοργανώσεις κατά το 2002. Το 2005 συμμετείχε στο αγώνισμα του πένταθλου κατά το Ευρωπαϊκό Πρωτάθλημα Κλειστού Στίβου καταλαμβάνοντας τη 14η θέση ανάμεσα σε 15 αθλήτριες. Το ίδιο έτος διακρίθηκε στο έπταθλο, στο πλαίσιο του Ευρωπαϊκού Πρωταθλήματος Κάτω των 20 Ετών που διεξήχθη στο Κάουνας, κατακτώντας το χάλκινο μετάλλιο. Το 2006 συμμετείχε στο Ευρωπαϊκό Πρωτάθλημα Στίβου λαμβάνοντας μέρος στα 100 μέτρα και το άλμα εις μήκος, χωρίς να καταφέρει να προκριθεί στους τελικούς των αγωνισμάτων, σημειώνοντας ωστόσο εθνικό ρεκόρ στην κούρσα των 100 μέτρων (11.47).

Από το 2008 και έπειτα η Μπάλτα καθιερώθηκε στο αγώνισμα του άλματος εις μήκος. Συμμετείχε στους Ολυμπιακούς Αγώνες του Πεκίνου, όπου έμεινε εκτός τελικού έχοντας καλύτερο άλμα στα 6,38 μέτρα, ενώ την ίδια χρονιά κατετάγη δεύτερη στη διοργάνωση World Athletics Final της IAAF. Τον Μάρτιο του 2009 κατέκτησε το χρυσό μετάλλιο στο Ευρωπαϊκό Πρωτάθλημα Κλειστού Στίβου που διεξήχθη στο Τορίνο της Ιταλίας, με άλμα στα 6,87 μ., αφήνοντας πίσω τις Ρωσίδες Σοκόλοβα και Κουτσερένκο. Το 2010 κατετάγη τέταρτη στο Παγκόσμιο Πρωτάθλημα Κλειστού Στίβου της Ντόχα, έχοντας την ίδια επίδοση με τη Βραζιλιάνα Κέιλα Κόστα που έλαβε το χάλκινο μετάλλιο. Παράλληλα, συμμετείχε χωρίς επιτυχία στο Ευρωπαϊκό Πρωτάθλημα Στίβου.

Το 2011 η Μπάλτα υπέστη σοβαρό τραυματισμό στο γόνατο, με αποτέλεσμα να καταφύγει τον Φεβρουάριο του επόμενου χρόνου σε εγχείρηση αποκατάστασης. Επέστρεψε στην ενεργό δράση το 2013, ενώ επανήλθε στο αγώνισμα του άλματος εις μήκος μόλις το 2015. Το 2016 έφτασε στους τελικούς σημαντικών διοργανώσεων, καταλαμβάνοντας την έβδομη θέση στο Παγκόσμιο Πρωτάθλημα Κλειστού Στίβου που διεξήχθη στις ΗΠΑ, την τέταρτη στο Ευρωπαϊκό Πρωτάθλημα Στίβου του Άμστερνταμ και την έκτη στους Ολυμπιακούς Αγώνες του Ρίο ντε Τζανέιρο. Το 2018 κατετάγη έκτη στο Ευρωπαϊκό Πρωτάθλημα του Βερολίνου.

Η Μπάλτα έχει αναδειχθεί αρκετές χρονιές ως η καλύτερη Εσθονή αθλήτρια, ενώ είναι κάτοχος των εθνικών ρεκόρ στο άλμα εις μήκος, τις κούρσες των 60 μ., 100 μ., 200 μ. και 60 μέτρων εμπόδια, καθώς και της σκυταλοδρομίας 4x100 μέτρων.

Σε ό,τι αφορά την προσωπικής της ζωή, είναι παντρεμένη με τον προπονητή της και πρώην αθλητή του στίβου, Αντρέι Ναζάροφ.

## Παραπομπές


## Εξωτερικοί σύνδεσμοι
*
*
*

Κατηγορία:Εσθονοί αθλητές του στίβου
Κατηγορία:Αθλήτριες του άλματος εις μήκος
Κατηγορία:Αθλητές του στίβου στους Θερινούς Ολυμπιακούς Αγώνες 2020
Μάχη του Στέρτσινγκ

Η **Μάχη του Στέρτσινγκ** έλαβε χώρα κατά τη διάρκεια της Εξεγέρσεως του Τιρόλου του 1809.

## Η μάχη
Κατά τις απαρχές του Απριλίου του 1809, εκατοντάδες Τιρολέζοι χωρικοί οπλισμένοι με τυφέκια, κόσες, ρόπαλα και δίκρανα συγκεντρώθηκαν στο Σάντχορφ, το πανδοχείο του Αντρέας Χόφερ. Ο τελευταίος αποφάσισε να πραγματοποιήσει επίθεση εναντίον του Στέρτσινγκ, το οποίο βρισκόταν υπό τον έλεγχο βαυαρικών στρατευμάτων της 4ης μεραρχίας ελαφρού πεζικού. Στις 10 Απριλίου, όντας επικεφαλής, συνολικά, 5.000 ανδρών προερχόμενων από το Μεράν και το Πάσσαϊερταλ, διέβη το πέρασμα του Γιάουφεν.

Κατά τη διάρκεια του πρωινού της αμέσως επόμενης ημέρας, ανταλλαγή πυροβολισμών ξεκίνησε μεταξύ των Τιρολέζων και των Βαυαρών, εμπρός στην είσοδο της πόλεως. Ωστόσο, οι εξεγερθέντες απωθήθηκαν από το πυροβολικό των αμυνόμενων. Στη συνέχεια, οι Τιρολέζοι έκρυψαν αριθμό εκ των πλέον ικανών σκοπευτών τους εντός τριών κάρων παραγεμισμένων με άχυρα, τα οποία, οδηγούμενα από γυναίκες, μεταφέρθηκαν πλησίον των Βαυαρών στρατιωτών οι οποίοι αδιαφόρησαν. Αιφνιδιαστικά, οι σκοπευτές εκτέλεσαν τους χειριστές του κανονιού, ενώ, στη συνέχεια, ο κύριος όγκος των δυνάμεων των εξεγερθέντων πραγματοποίησε γενική επίθεση, η οποία και ολοκληρώθηκε με την ήττα των Βαυαρών. Ο επικεφαλής του στρατεύματος, καθώς και αριθμός εκ των στρατιωτών του παραδόθηκαν και φυλακίστηκαν εντός γειτονικού κάστρου. Συνολικά, οι Βαυαροί μέτρησαν 40 νεκρούς άνδρες και οι Τιρολέζοι 80, ενώ, παράλληλα, 420 Βαυαροί συνελήφθησαν ως αιχμάλωτοι.

Ωστόσο, το Στέρτσινγκ δεν παρέμεινε για πολύ καιρό υπό τον έλεγχο των Τιρολέζων, καθώς, έπειτα από λίγες ώρες, εκκένωσαν την πόλη, έχοντας λάβει σχετική ενημέρωση για την γειτονική παρουσία, εντός της κοιλάδας του Άιζακ, φάλαγγας αρκετών χιλιάδων Γάλλων και Βαυαρών στρατιωτών, υπό την ηγεσία του στρατηγού Μπισόν. Όντας μέλος της συγκεκριμένης φάλαγγας, ο Βαυαρός αντισυνταγματάρχης Βρέντεν επιθυμούσε, ως αντίποινα, την πυρπόληση της πόλεως, ωστόσο εμποδίστηκε από τον στρατηγό Μπισόν.

Κατά τη διάρκεια της αμέσως επόμενης ημέρας, οι Γαλλοβαυαροί συνέχισαν την πορεία τους με κατεύθυνση Ίνσμπρουκ, ενώ, από την πλευρά τους, οι εξεγερθέντες ανακατέλαβαν εκ νέου την πόλη, με αποτέλεσμα τη νίκη των Τιρολέζων, η οποία και οδήγησε σε σημαντικό αντίκτυπο σε ολόκληρη την περιοχή του Τιρόλου.

## Παραπομπές


## Πηγές

*  
*  

Κατηγορία:Εξέγερση του Τιρόλου
Κυριάκος Μπιμπισίδης

Ο **Κυριάκος Μπιμπισίδης** (γενν. Ράντιγκεν, Ντίσελντορφ, 13 Ιανουαρίου 1965) είναι Έλληνας πρώην επαγγελματίας  ποδοσφαιριστής, που έχοντας ύψος 1,88 μ. αγωνιζόταν κυρίως ως κεντρικός χαφ, κεντρικός επιθετικός (μόνο για 2 έτη και κατόπιν υπόδειξης του προπονητή Τάις Λίμπρεχτς) και αμυντικός. Έκανε καριέρα και στις τρεις εθνικές κατηγορίες με τα χρώματα έξι διαφορετικών συλλόγων, έως την περίοδο 1997-98. Και οι δύο γιοι του έχουν ακολουθήσει επαγγελματική σταδιοδρομία στο ίδιο άθλημα. Μετά το πέρας της αγωνιστικής του σταδιοδρομίας εργάσθηκε ως προπονητής ποδοσφαίρου   .

## Καριέρα
Ο Μπιμπισίδης έκανε την πρώτη του εμφάνιση με την εφηβική ομάδα του Άρη Θεσσαλονίκης την περίοδο 1982-83 και σύντομα προωθήθηκε στην ανδρική ομάδα, της οποίας έγινε επαγγελματίας τον Απρίλιο του 1983 και μετέπειτα αρχηγός της. Το Δεκέμβριο του 1989 παραχωρήθηκε στον Λεβαδειακό, με τον οποίο συνέχισε την παρουσία του στο πρωτάθλημα της Α΄ Εθνικής κατηγορίας, φτάνοντας συνολικά τις 122 παρουσίες σε επίσημους αγώνες πρωταθλήματος και τα 11 τέρματα. Σε αγώνα για το Κύπελλο Ελλάδας  και στη νίκη του Άρη επί του Εορδαϊκού Πτολεμαΐδας που έγινε στο γήπεδο «Χαριλάου»  στις 22 Ιανουαρίου του 1986 και έληξε με σκορ 5-1 υπέρ της γηπεδούχου, ο Μπιμπισίδης σημείωσε τρία τέρματα. Ακολούθως ο Μπιμπισίδης υπήρξε παίκτης της Αναγέννησης Γιαννιτσών (στη Β΄ Εθνική), της Α.Ε. Νιγρίτας, του Αγροτικού Αστέρα Θεσσαλονίκης και των Λύκων Θεσσαλονίκης, στη Γ΄Εθνική, ενώ αργότερα θήτευσε ως γενικός αρχηγός της ομάδας του Άρη αλλά και στη θέση του τεχνικού διευθυντή της .
Στις 16 Ιουνίου 2023, ανέλαβε προπονητής στον  Π.Α.Ο. Κουφαλίων. 

## Σε εθνικές ομάδες
Ο Μπιμπισίδης υπήρξε μέλος των Εθνικών Ομάδων των Παίδων και Ελπίδων, της Εθνικής Νέων, της Ολυμπιακής, της Μεσογειακής Ομάδας και της Εθνικής Ομάδας των Ενόπλων. 

## Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Εορδαϊκού
Κατηγορία:Ποδοσφαιριστές Αναγέννησης Γιαννιτσών
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες προπονητές ποδοσφαίρου
Hi Bye, Mama!

Το ***Hi Bye, Mama!*** είναι μια τηλεοπτική σειρά της Νότιας Κορέας του 2020 με πρωταγωνιστές τους Kim Tae-hee, Lee Kyu-hyung και Go Bo-gyeol. Μεταδόθηκε στο tvN από τις 22 Φεβρουαρίου έως τις 19 Απριλίου 2020.

## Πλοκή
Η Cha Yu-ri ήταν φάντασμα από τότε που πέθανε σε ένα τραγικό ατύχημα πριν από πέντε χρόνια. Μέσα από ένα πρόγραμμα μετενσάρκωσης, της δίνεται η δυνατότητα να γίνει ξανά ανθρώπινη αν καταφέρει να επιστρέψει στη θέση της εντός 49 ημερών. Ωστόσο, ο σύζυγός της είναι πλέον παντρεμένος.

## Συμμετοχή και χαρακτήρες
* Kim Tae-hee ως Cha Yu-ri
* Lee Kyu-hyung ως Cho Gang-hwa
* Go Bo-gyeol ως Oh Min-jung

## Παραπομπές


Κατηγορία:Νοτιοκορεατικές τηλεοπτικές σειρές
Κάρμεν Ρομέρο Ρούμπιο

H **Μαρία Φαμπιάνα Σεμπαστιάνα Κάρμεν "Καρμελίτα" Ρομέρο Ρούμπιο ι Καστέγιο** (*María Fabiana Sebastiana Carmen "Carmelita" Romero Rubio y Castelló*, 20 Ιανουαρίου 1864 - 25 Ιουνίου 1944) ήταν η δεύτερη σύζυγος του Προέδρου του Μεξικού Πορφίριο Ντίας.

## Βιογραφία
Γεννήθηκε στις 20 Ιανουαρίου 1864 στη Τούλα του Ταμαουλίπας, και ήταν κόρη του Μανουέλ Ρομέρο Ρούμπιο και της Αγουστίνα Καστέγιο.

Στις 5 Νοεμβρίου 1881 σε ηλικία 17 ετών παντρεύτηκε τον Πορφίριο Ντίας. Το ζευγάρι δεν απέκτησε παιδιά, αλλά ήταν σαν δεύτερη μητέρα στα παιδιά του Πορφίριο από τον πρώτο του γάμο.

Το 1911 ακολούθησε τον σύζυγό της, στην εξορία στη Γαλλία. Έζησαν στο Παρίσι και ταξίδεψαν μαζί σε διάφορες ευρωπαϊκές χώρες και την Αίγυπτο.

Πέθανε στις 25 Ιουνίου 1944 στη Πόλη του Μεξικού σε ηλικία 80 ετών. 

## Παραπομπές
* When it Takes a Revolution to Bring You Down.
* Un bosquejo de la historia de México Escrito por Guillermo Hagg y Saab. In Spanish
*https://books.google.com/books?id=whJ7AAAAMAAJ&q=exilio+un+relato+de+familia&dq=exilio+un+relato+de+familia&cd=1 by Carlos Tello Díaz.
* Casa Amiga de la Obrera. In Spanish
* La Escuela de Participación Social  In Spanish
* Víctor Manuel Macías-González, "The Mexican Aristocracy in the Porfiriato," doctoral diss., Texas Christian University, 1999.
* Díaz, Porfirio. *Memorias.* Barcelona, Linkgua digital, 2014. 
* Tello Díaz, Carlos. *El exilio: un relato de familia.* México, Cal y Arena, 1993 479 p.


Κατηγορία:Πρώτες Κυρίες του Μεξικού
The King: Eternal Monarch

Το ***The King: Eternal Monarch*** είναι μια ρομαντική φαντασία 2020 Τηλεοπτική σειρά της Νότιας Κορέας, με πρωταγωνιστές τους Lee Min-ho, Kim Go-eun και Woo Do-hwan. Ο Lee Jung-jin παρουσίασε τον ρόλο του ως ανταγωνιστής της σειράς. Παράγεται από την Hwa&Dam Pictures και τη μητρική της εταιρεία Studio Dragon, έκανε πρεμιέρα στο SBS TV και το Netflix για το παγκόσμιο κοινό στις 17 Απριλίου 2020.

## Συμμετοχή και χαρακτήρες
* Lee Min-ho ως Lee Gon
* Kim Go-eun ως Jung Tae-eul / Luna
* Woo Do-hwan ως Jo Eun-seob / Jo Yeong

## Παραπομπές


Κατηγορία:Νοτιοκορεατικές τηλεοπτικές σειρές
Guardian: The Lonely and Great God

Το ***Guardian: The Lonely and Great God*** είναι μια τηλεοπτική σειρά της Νότιας Κορέας με πρωταγωνιστή τον Gong Yoo στον ρόλο του τίτλου με τους Kim Go-eun, Lee Dong-wook, Yoo In-na και Yook Sung-jae. Εμφανίστηκε στο καλωδιακό δίκτυο tvN από τις 2 Δεκεμβρίου 2016 έως τις 21 Ιανουαρίου 2017. Το δράμα γράφτηκε από τον δημοφιλή δραματικό συγγραφέα Kim Eun-sook. Από τον Φεβρουάριο του 2020, είναι το πέμπτο με την υψηλότερη βαθμολογία κορεατικό δράμα στην ιστορία της καλωδιακής τηλεόρασης.
Το σενάριο πραγματεύεται τη σχέση που έχουν μέσα στους αιώνες ένας βασιλιάς (μάλλον της δυναστείας Γκόργιο) ένας στρατηγός και η μικρή του αδερφή. Η κοπέλα είναι ερωτευμένη με τον βασιλιά, μα και εκείνος έχει αισθήματα για εκείνη. Θα νυμφευθούν.  Ο στρατηγός είναι ένας ικανός πολέμαρχος ο οποίος  αποδεκατίζει τους εχθρούς του βασιλείου. Ένας μοχθηρός δάσκαλος βάζει υπόνοιες στον μονάρχη, ότι ίσως ο στρατηγός θα στραφεί ενάντια στο βασίλειο. Ο βασιλιάς το πιστεύει και με βαναυσότητα ζητάει από τη νεαρή σύζυγό του να μην έχει επαφές με τον αδερφό της. Της λέει να διαλέξει πλευρά μα εκείνη δεν θα το κάνει. Έτσι εκείνος βάζει να σκοτώσουν τον αδερφό της μα μέσα στην τρέλα του θα σκοτώσει και εκείνη. Λίγα χρόνια αργότερα θα αυτοκτονήσει. Επειδή ο στρατηγός όσο ζούσε ήταν αιμοδιψής και είχε σκοτώσει πολύ κόσμο, καταδικάζεται να μην περάσει στη επόμενη ζωή και να περπατά στην αιωνιότητα σαν δαιμόνιο. Ούτε ζωντανός, ούτε νεκρός. Από αυτή την κατάσταση θα τον λυτρώσει μόνο η κοπέλα που θα τον αγαπήσει αληθινά και θα αφαιρέσει το σπαθί με το οποίο δολοφονήθηκε. Ο βασιλιάς επειδή αυτοκτόνησε, οι ανώτερες δυνάμεις του αφαιρούν τη μνήμη και τον κάνουν άγγελο του θανάτου. Μετά από αιώνες θα συναντήσει  μια γυναίκα την οποία θα ερωτευτεί με μια απελπισμένη σφοδρότητα. Κατάπληκτος βλέπει ότι τον αγαπά κι εκείνη. Θα συνειδητοποιήσει ότι είναι μετεμψύχωση της αγαπημένης του. Η αδελφή του στρατηγού.

## Συμμετοχή και χαρακτήρες
* Gong Yoo ως Kim Shin, γνωστός και ως Goblin
* Kim Go-eun ως Ji Eun-tak
* Lee Dong-wook ως Wang Yeo, επίσης γνωστός ως Grim Reaper
* Yoo In-na ως Sunny, επίσης γνωστή ως Kim Sun
* Yook Sung-jae ως Yoo Deok-hwa

## Παραπομπές


Κατηγορία:Νοτιοκορεατικές τηλεοπτικές σειρές
Πανελλήνιο Πρωτάθλημα Ελληνορωμαϊκής Πάλης 1937

Το **Πανελλήνιο Πρωτάθλημα Ελληνορωμαϊκής Πάλης 1937** ή **Β΄ Πανελλήνιοι Αγώνες Ελληνορωμαϊκής Πάλης** ήταν η 2η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Πυγμαχίας, Άρσης Βαρών (Ε.Ο.Φ.Π.Π.Α.Β.). Οι αγώνες πραγματοποιήθηκαν στο Παναθηναϊκό Στάδιο, στην Αθήνα από την Κυριακή 20 έως και την Τρίτη 22 Ιουνίου του 1937. Συμμετείχαν 4 σύλλογοι και διεξήχθησαν 7 αγωνίσματα.

Πρωταθλήτρια ομάδα αναδείχθηκε ο Εθνικός Γ.Σ. με 20 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Εθνικός Γ.Σ. με 4 χρυσά, 3 ασημένια και 2 χάλκινα μετάλλια. Τη δεύτερη θέση κατέλαβε ο Πανελλήνιος Γ.Σ. με 3 χρυσά, 2 ασημένια και 3 χάλκινα μετάλλια και την τρίτη ο ΒΑΟ με 2 ασημένια και 1 χάλκινο μετάλλιο.

## Κάτοχοι μεταλλίων
1935 | 1936 | 1937 | 1938 | 1939

## Πίνακας μεταλλίων

Πηγή:

## Βαθμολογία

Πηγή:

## Παραπομπές


Κατηγορία:Αθλητικά γεγονότα του 1937
Κατηγορία:Πανελλήνιο Πρωτάθλημα Ελληνορωμαϊκής Πάλης
Κατηγορία:Διοργανώσεις ελληνορωμαϊκής πάλης στην Αθήνα
Παλόμα Κορδέρο

H **Παλόμα Ντέλια Μαργαρίτα Κορδέρο Τάπια** (*Paloma Delia Margarita Cordero Tapia*, 11 Φεβρουαρίου 1937 - 11 Μαΐου 2020) ήταν η σύζυγος του Προέδρου του Μεξικού Μιγκέλ ντε λα Μαδρίδ.

## Βιογραφία
Γεννήθηκε στις 11 Φεβρουαρίου 1937 στη Πόλη του Μεξικού, και ήταν κόρη του Λουίς Κορδέρο Μπουσταμάντε και της Ντέλια Τάπια Λαμπαρντίνι.

Το 1953 γνώρισε τον Μιγκέλ ντε λα Μαντρίντ μέσω του αδελφού της. Από το 1955 ήταν ζευγάρι όταν ο Μιγκέλ ήταν στο τέταρτο έτος νομικής σχολής. Το 1959 παντρεύτηκαν και μαζί απέκτησαν πέντε παιδιά, την Μαργαρίτα, τον Μιγκέλ, τον Ενρίκε Οκτάβιο, τον Φεδερίκο Λουίς και τον Χεράρδο Αντόνιο.

Ως Πρώτη Κυρία ηγήθηκε του Εθνικού Συστήματος για την Οικογενειακή Ανάπτυξη της Οικογένειας, μιας δημόσιας κοινωνικής υπηρεσίας και του οργανισμού της Εθνικής Υπηρεσίας Εθελοντών. 

Επεκτάθηκε σε προγράμματα που πρόσφεραν αποκατάσταση ναρκομανών, προστασία κακοποιημένων ανηλίκων, υπηρεσίες για τυφλούς και άτομα με ειδικές ανάγκες. Επέβλεψε επίσης την κατασκευή νέων καταφυγίων, κέντρων ανάπτυξης παιδιών και ψυχαγωγίας και εγκαταστάσεων επεξεργασίας τροφίμων.

Πέθανε στις 11 Μαΐου 2020 στη Πόλη του Μεξικού σε ηλικία 83 ετών.

## Παραπομπές


Κατηγορία:Πρώτες Κυρίες του Μεξικού
Κλάρα Οριόλ

H **Κλάρα Οριόλ** (*Clara Oriol*, 11 Ιανουαρίου 1884 - 12 Δεκεμβρίου 1967) ήταν η σύζυγος του Προέδρου του Μεξικού Αδόλφο ντε λα Ουέρτα.

## Βιογραφία
Γεννήθηκε στις 11 Ιανουαρίου 1884 1884 στη Γκουάγμας της Σονόρα, και ήταν κόρη του Πέδρο Οριόλ Φέλιξ και της Μαριάνα Ορτίζ ντε λα Τόρρε Σαντοβάλ. Ήταν παντρεμένη με τον Αδόλφο ντε λα Ουέρτα και μαζί απέκτησαν δύο παιδιά, τον Αρτούρο και τον Αδόλφο.

Η Κλάρα ήταν καταξιωμένη πιανίστα και σπάνια παρακολούθησε επίσημες τελετές με τον σύζυγό της. Όταν ο σύζυγός της εξορίστηκε στο Λος Άντζελες, η Κλάρα και οι γιοι τους μετακόμισαν μαζί του και δεν επέστρεψαν στο Μεξικό μέχρι τη δεκαετία του 1940.

Πέθανε στις 12 Δεκεμβρίου 1967 σε ηλικία 83 ετών. 

## Παραπομπές


Κατηγορία:Πρώτες Κυρίες του Μεξικού
Γουαδαλούπε Μπόρια

H **Γουαδαλούπε Μπόρια Οσόρνο** (*Guadalupe Borja Osorno*, 4 Απριλίου 1915 - 19 Ιουλίου 1974) ήταν η σύζυγος του Προέδρου του Μεξικού Γουστάβο Ντίας Ορντάς.

## Βιογραφία
Γεννήθηκε στις 4 Απριλίου 1915 στη Πόλη του Μεξικού, και ήταν κόρη του Άνχελ Μπόρια Σοριάνο και της Εστεφάνια "Φάνι" Οσόρνο.

Το 1937 παντρεύτηκε τον Γουστάβο Ντίαζ Ορντάζ και μαζί απέκτησαν τρία παιδιά, τον Γουστάβο, την Γουαδαλούπε και τον Αλφρέδο. 

Από τον Δεκέμβριο του 1964 ανέλαβε τη θέση της Προέδρου του Εθνικού Ινστιτούτου Προστασίας των Παιδιών.

Πέθανε από έμφραγμα στις 19 Ιουλίου 1974 στη Πόλη του Μεξικού σε ηλικία 59 ετών. Είναι θαμμένη στο Πάνθεον της Πόλης του Μεξικού.

## Παραπομπές


Κατηγορία:Πρώτες Κυρίες του Μεξικού
Σεσίλια Οτσέλι

Η **Μαρία Σεσίλια Γιολάντα Οτσέλι Γκονσάλες** (*María Cecilia Yolanda Occelli González*, 1949 -) είναι η πρώτη σύζυγος του πρώην Προέδρου του Μεξικού Κάρλος Σαλίνας δε Γορτάρι.

## Βιογραφία
Γεννήθηκε το 1949 στη Πόλη του Μεξικού, και είναι κόρη του Αρμάντο Οτσέλι και της Άνα Μαρία Γκονσάλες. Συναντήθηκε για πρώτη φορά με τον Κάρλος Σαλίνας ντε Γορτάρι το 1958, όταν και οι δύο ήταν περίπου δέκα ετών σε ένα πάρτι. Το 1965, όταν ήταν 16 ετών και ήταν 17 ετών, συναντήθηκαν πάλι σε ένα άλλο πάρτι. Η σχέση έληξε το 1968 όταν ο Κάρλος μετακόμισε στις Ηνωμένες Πολιτείες για να σπουδάσει οικονομικά. Το 1971 επανασυνδέθηκαν όταν και οι δύο βρίσκονταν στο Γουίλιαμσμπεργκ της Βιρτζίνια. 

Παντρεύτηκαν στις 15 Απριλίου 1972 και μαζί απέκτησαν τρία παιδιά, την Σεσίλια, τον Κάρλος Εμιλιάνο και τον Χουάν Κριστόμπαλ. Μετακόμισαν στη Βοστώνη, όπου ο Κάρλος ξεκίνησε το μεταπτυχιακό του στο Πανεπιστήμιο του Χάρβαρντ.

Ως Πρώτη Κυρία επικεντρώθηκε σε θέματα που αντιμετώπιζαν τα παιδιά, οι νέοι και οι ηλικιωμένοι. Προώθησε πολιτικά προγράμματα και έργα, ιδίως τη δημιουργία του Papalote Museo del Niño, ενός παιδικού μουσείου στο Τσαπουλτεπέκ που άνοιξε το 1993. Επίσης, διετέλεσε Πρόεδρος του Εθνικού Συστήματος Οικογενειακής Ανάπτυξης από το 1988 έως το 1994. Μετά την θητεία του ως Πρόεδρος του Μεξικού ο Σαλίνας ζήτησε διαζύγιο από την Σεσίλια. Το διαζύγιο τους εκδόθηκε επίσημα το 1995.

Κατά τη διάρκεια της δεκαετίας του 2000, η Σεσίλια έγινε Πρόεδρος του Fundación de Apoyo Infantil A.C., το οποίο συνεργάζεται με το Save the Children. Επίσης, συνέχισε να έχει ρόλο στο διοικητικό συμβούλιο των επιτρόπων για το Papalote Museo del Niño, που βοήθησε να καθιερωθεί.

## Παραπομπές


Κατηγορία:Πρώτες Κυρίες του Μεξικού